DISSERTATIO  MEDICA 


IN  AUGURALIS 

DE 

SCOUBUTI  CAUSIS, 

AUCTORE  GULIELMO  C.  MAIR, 


Est  nobis  bene  praevisum,  quod  multis,  cum 
medica  scientia  eo  perfecta  sit,  mirandi  causa 
erit,  aliquem,  morbum  qualis  scorbutus  est, 
nunc  penitus  intelligi  creditus,  investigando 
semet  exercere. 

Nobis  etiam  non  est  ignotum,  quod  haud 
minus  absurdum  illis  videbitur  inceptum,  cum 
confiteatur  scriptor,  illi  defuisse  occasionem 
morbi  unum  exemplum  videndi,  atque  igitur 

sibi 


1>ISSEETATI0  MEDICA 


sibi  necesse  fore  hujus  rei  omnem  scientiam  ex 
aliis  haurire. 

Sed  morbum  per  singula  capita  persequi  non 
est  consilium;  solummodo  in  quibus  hic  morbus 
semper  inveniatur,  et  etiam  quibus  excitari  dici¬ 
tur,  quae  temporibus  diversis  animum  attraxis¬ 
sent,  perscrutari. 

Statuimus  de  Scorbuto  scribere,  cum  medicae 
artis  limen  ingredienti  investigatione  theoretica 
nihil  melius  aptatum  esse,  et  morbi  causam 
veram  non  semper  auctoribus  datam  fuisse, 

videatur. 

Per  vocabulum  Scorbutum,  aegrum  languore, 
lassitudine,  et  aliis  debilitatibus  signis,  asthmia, 
stomacacia,  maculis  in  cute  diversorum  colorum 
plerumque  livescentibus,  affectum  esse,  intelli- 
-  gimus. 

An  majoribus  Scorbutus  notus  ignotusve  fue¬ 
rit  minimi  momenti  res  esse  nobis  videtur;  de 

hoc 

hoc  tamen  multa  scripta  fuerunt,  a  quo  judice¬ 
tur  quam  difficilimum  sit  confirmatu ;  dicere 
nobis  sufficiat,  quod  in  illam  sententiam  Doc- 
toribus  Mead  et  Milman,  in  hanc  Friend  et 
Lind  pedibus  itum  sit. 

Cum  oriatur  in  frigidis  regionibus,  nonnullis 
visum  fuit,  Scorbuti  omnes  miserias  saevissi¬ 
mas  ad  frigus  referendas  esse.  Regiones  autem 

vehementer  frigidas  ab  hoc  morbo  tempore 

\ 

longo  liberas  esse,  et  viventes  etiam  sub  sole 
nimio  propinquo  invasisse,  constat. 

Hunc  morbum  in  frigidis  regionibus  saepis¬ 
sime  videri  non  negari  potest ;  sed  nunc  pauca, 
quae  probent,  eum  non  semper  in  his  locis  ac¬ 
cidere,  narrare  pergemus. 

I  •  \  •  .  •  '  _  .  -  V  •  rf-  r- »*-.  V 

*  In  lat.  77°  septentrionem  versus,  octo  Angli 
fortuito  e  nave  relicti,  sub  hoc  horribili  coelo 
sine  illis  quae  ad  vivendum  sunt  necessaria, 
hiemari  coacti  fuerunt.  Frigus  tam  asperum 

fuit 


*  Manchester  Memoirs,  vol.  i. 

fuit  ut  vesiculas  in  cute  oriri  efficeret,  et  homi¬ 
nibus  peregrinantibus,  totum  eorum  corpus  te¬ 
nerum  et  quasi  verberatum  sibi  videretur.  Di¬ 
giti  in  ferrum  impositi,  ei  quasi  visco  adhaere¬ 
bant. 

Navibus  redeuntibus  Maii  mense,  anno  se¬ 
quente,  omnes  sani  inventi  sunt,  et  incolumes 
in  patriam  reducti  fuerunt. 

*  Anno  mdcxliii,  quatuor  Russici,  in  lat.  78 
sep.  pariter  sine  ullis  commeatibus  relicti  fue¬ 
runt.  Horum  tres  sex  annis  tribusque  men¬ 
sibus  his  terris  agebant,  et  tandem  a  nave  li¬ 
berati  fuerunt :  quartus,  indole  ignava,  sexto 
anno  Scorbuticus  e  vita  decessit. 

Est  etiam  notatu  dignum,  colonias  in  Colom- 
bia  partibus  septentrionalibus  hoc  tempore  va¬ 
lere,  et  multos  in  terra  Newfoundland  hie¬ 
mare  ;  ibique  Scorbutum  rarissime  originem 
habere. 

Affirmat 


Manchester  Memoirs,  vol.  i. 

Affirmat  etiam  Lind,*  negotiantes  Hudsonio 
Sinu  tam  validos  esse,  ut  ex  centum  non 
unum  ex  quatuor  societatibus  septem  annis  ali¬ 
quando  sepeliant. 

Licet  plurima  exempla  ex  Domini  Rodney 
navigatione  in  India  Orientali  proferre,  quae 
hunc  morbum  calidis  regionibus  lethalem  esse, 
ostendunt. 

* 

Testatur  etiam  Trotter,  hunc  morbum  classi 
regiae  exitium  aliquando  attulisse,  inter  circu¬ 
lum  latitudinis  borealis,  Thulen  ultimam  secan¬ 
tem,  et  illum  Promontorium  Hornii  dictum,  ad 
meridiem  includentem. 

j*  Navigibli  Bellici  Colombiani  chirurgus  de 
Scorbuto  dicit,  ab  hoc  terribili  malo  virorum, 
in  novem  mensibus,  tertiam  partem  periisse  ; 
at  aestus  intolerandam  vim  hujus  cladis  unam 
causam  fuisse  suspicatur. 

Oppidum 

*  On  Scurvy. 

f  Ex  Lind  litera  scripta  est  Manila  Luconia, 


6 


DISSERTATIO  MEDICA 


Oppidum  Thorn,  de  quo  infra  dicetur,  aes¬ 
tivo  tempore  expugnatum  esse  animadvertamus. 

Hic  dignum  narrari  videtur,  dicit  Lind,  Scor- 
butum  maxime  periculosum,  naves  in  India 
Orientali  saepe  grassari. 

/ 

Aliqui  nostrum  crediderant,  dicit  Ansonii 
Itineris  scriptor,  hujus  morbi  vim,  sub  hoc  coelo 
calido  tam  dissimile  illi  quod  nobis  occurrit  in 
promentorium  Horn  superando,  aliqua  ex  parte 
mitigatum  iri ;  sed  morbi  severitas  huj  us  rei 
fallaciam  cito  confirmavit. 

Quoniam  frigidis  regionibus  interdum  abiit 
morbus,  et  saepe  in  calidis  ingravescit,  coelum 
gelidum  hujus  morbi  causam  non  fuisse  constat. 

Medicis  itaque  aliquam  aliam  causam  quae 
sub  coelis  frigidis  calidisque  Scorbuto  occasio¬ 
nem  daret,  reddere  necesse  fuit.  Haec  in 
salsis  commeatibus  comperiri  videbatur;  qua 
justitia  autem  Scorbutus  huic  causae  refertur 
nunc  quaerendum  est. 


Salitos 

Salitos  commeatus  dicunt  duobus  modis  hujus 
morbi  causam  esse ;  scilicet,  ab  illis  effectibus 
qui  ex  sale  oriuntur ;  et  etiam  ab  eo  quod  nu¬ 
trimenti  satis  corpori  non  praebebatur. 

Plurima  autem  exempla  invenienda  sunt,  ubi 
commeatu  salso  multi  diu  nutriti  non  Scorbu- 
tum  contraxerunt. 

Ait  Trotter  navem  Intrepidam  cum  sexa- 
ginta  quatuor  tormentis  quingentos  socios  na¬ 
vales  vehentem,  ex  classe  sub  duce  Rodney 
duobus  annis  sex  mensibusque,  non  unum  homi¬ 
nem  amisisse. 

Narrat  Lind,  se  amplius  tribus  mensibus 
navigasse,  quo  tempore  nullus  in  nave  olera 
ullius  generis  gustavit ;  et  quamvis  magna  hu¬ 
jus  temporis  parte  caro  bovina  porcinaque  in 
aqua  marina  cocta  est,  aqua  fontana  con¬ 
sumpta,  tamen  sine  aliquo  Scorbuto  affecto  in 
portum  rediisse. 


Novisse 

Novisse  etiam  nautas,  navalibus  commeatibus 
alitos  et  olera  mense  saepius  bis  terve  non 
gustantes,  qui  nihilominus  Scorbuto  immunes 
fuerunt. 

% 

Trotter  dicit,  se  totum  annum  navali  com¬ 
meatu  alitum  esse,  et  omni  hoc  tempore  nihil 
aliud  quam  paucas  plantas  edisse,  et  anno  exe- 
unte  plus  quam  ineunte  invaluisse.  Idem  etiam, 
multis  aliis  cum  quibus  navigavit  observatum 
esse,  narrat. 

Lind  muriatem  sodae  hujus  morbi  remedium 
fore  existimavit.  Per  totam  peregrinationem 
aquam  marinam  ut  mitem  catharticam  nautas 
bibere  fecit.  Et  nonnullis  Scorbuto  affectis 
hanc  medecinam  sine  morbi  augmento  prae¬ 
scripsit. 

Sed  huic  Scorbuti  causae  oblati  non  solum 
illo  morbo  immunes  sunt,  sed  saepissime  is  in¬ 
ter  eos  cernitur  ipso  cibo  victitantes,  quem  se¬ 
cundam 

eundum  hanc  hypothesin  ad  ejus  prophylaxim 
et  curationem  medici  imperassent. 

Narrat  Lind,  in  duobus  navigationibus,  una 
decem,  altera  undecim  hebdomadas  in  nave 
bellica  primae  magnitudinis  hunc  morbum  maxi¬ 
ma  vi  arsisse  ;  et  etiam  insigne  esse,  quod  cum 
morbus  primum  se  intulerit  non  plus  mense 
aut  sex  hebdomadis  ex  portu  fuissent,  et  aqua 
commeatibusque  optimis  fruerentur. 

Scribit  etiam,  hic  omnes  aegros  recentibus 
commeatibus,  viz.  bovino  jusculo,  gallinis,  ce- 
terisque  quotidie  usos  fuisse,  et  tamen  decem 
hebdomadis  elapsis,  non  pauciores  octoginta 
Scorbuto  oppressos,  in  Portsmouthi  portum  ap¬ 
portarent. 

Anno  1759?  per  Angliae  provinciam  Hamp- 
shire  Scorbutus  grassatus  est.  In  nosocomio 
Haslar  primum  apparebat,  a  febre  convalescen¬ 
tes  leviter  afficientes  ;  et  hoc  tempore  tam  late 
patebat,  ut  perpauci  adversa  valetudine  in  cu- 

b  bili 

bili  diu  detenti  ab  eo  immunes  essent.  Qui 
non  alias  alto  se  commiserant,  et  etiam  nautas 
qui  ad  Indias  navigaverant,  nec  hoc  morbo  un¬ 
quam  antea  vexati  fuerant,  pariter  invasit :  ho¬ 
rum  multi  jusculo  e  carne  bovilla  recente  herbis¬ 
que  tres  hebdomadas  aut  amplius  in  nosocomio 
depasti  fuerant. 

Lind,  incipiente  morbo  territus,  jusculum  cum 
herbis  ut  prophylacticum  illis  aegritudine  op¬ 
pressis  dari  jussit,  et  etiam  iis  qui  febre  labo¬ 
rabant  ;  multi  aegrotabant,  perpauci  autem 
mortui  sunt. 

Ait  etiam  idem  scriptor  saepe  mireque  con¬ 
tingere,  quingentos  sexcentosve  longe  navi¬ 
gantes  valere,  dum  commeatibus  duris  salinis¬ 
que  vescantur ;  sed  navibus  ad  terram  appulsis, 
fructibus  maturis  plantisque  recentibus  comes¬ 
tis  inultos  Scorbuto  gravissimo  opprimi. 

Sic  in  plurimis  nautis  nosocomio  Haslar  ad¬ 
missis,  aliquamdiu  in  Portsmouthi  portum  prius 
„  acceptis, 

acceptis,  et  plantis  cibisque  recentibus  vescenti¬ 
bus,  symptomata  hujus  morbi  se  ostendebant. 

Trotter  foeminam  Scorbuto  laborantem  visit, 
cui  fuerunt  omnia  symptomata,  stomacacia,  ma¬ 
culae  livescentes  dentesque  delapsi,  quamvis 
aegra  tempore  praesente  praeteritoque  oleribus 
alita  fuisset. 

Hic  morbus  navibus  onerariis  in  India  Orien¬ 
tali,  ubi  oryza  ad  cibum  utuntur,  saepe  inven¬ 
tus  est. 

Rarissime  naves  Jason  et  Deptford  plusquam 
quadraginta  horas  alto  se  commiserant,  et  toto 
anno  eorum  nautae  non  saepius  bis  terve  in 
quatuordecim  diebus  salsos  commeatus  come¬ 
derant  ;  his  tamen  multum  detrimentum  Scor- 
butus  attulerat. 

Dicitur  etiam  in  nobilissimi  Anson  itinere, 
terra  Mexico  relicta,  septem  hebdomadas  Scor- 
butum  magnum  exitium  attulisse,  quamvis  in 


nave 

nave  recentium  commeatuum  et  aquae  purae 
maximam  copiam  habuerunt. 

Immo  tantum  abest  ut  morbi  causa  a  defectu 
nutrimenti  in  commeatibus  navalibus  oriatur, 
morbus  eos  citissime,  qui  sunt  pinguissimi,  sem- 
per  invadere  videtur. 

Dicit  Trotter,  morbum  summa  vi  inter  cor¬ 
pulentos  saevire,  et  iis  exitium  celerrime  afferre, 
et  acrem  semper  pro  aegroti  corpulentia,  videri. 

Affirmat  etiam  Lind,  cui  erat  optima  judi¬ 
candi  facultas  de  commeatibus  navalibus,  nihil 
laborantibus  magis  idoneum  quam  alimentum 
navale  esse,  et  integra  valetudine  per  multos 
annos  eo  ali  posse  existimat. 

Atque  putamus  ex  iis  colligendum  esse,  quod 
Scorbutum  nec  salsa  excitant,  nec  ei  recentes 
etiam  plantae  praeveniunt. 

Ansonii  itineris  scriptor  eruditus  exhalatio¬ 
nem  ex  mari,  et  etiam  aera  per  id  transeuntem 

ad 

ad  vitam  animalium  conservandam  parum  ido¬ 
neum  esse,  et  hinc  Scorbutum  originem  tra¬ 
here,  censet;  et  praeclarus  ille  scriptor,  jamjam 
tam  saepe  citatus  Lind,  hujus  morbi  primam 
causam  humiditatem  esse  opinabatur. 

i 

Cum  hae  duae  sententiae  iisdem  argumentis 
aut  vindicari  aut  refelli  possint,  in  commune 
scrutabimur. 

r 

Si  effluvium  oceano  exortum,  et  eum  conve¬ 
niens  animalium  vitae  tam  exitiosum  sit,  maxi¬ 
mum  periculum  iis  tolerandum  est,  qui  longe  a 
littore  ubi  adversa  principia  (exhalationes  ex 
terra)  rarissime  occurrunt.  Sed  multa  docu¬ 
menta  ostendunt,  naves  navigantes  huc  et  illuc 
tam  prope  littus  ut  idem  coelum  illis  ac  oppidis 
maritimis  est,  at  Scorbuto  affectos  fuisse  plus 
quam  illae  in  aperto  oceano  quod  ab  hac  hy- 
pothesi  expectare  haud  ducimur. 

Multos  longos  cursus  narrare  licet,  ubi  nautae 
penitus  Scorbuto  immunes  extiterint. 

Deo 

Deo  juvante  Cooke,  cum  centum  et  octodecim 
hominibus,  tribus  annis  et  octodecim  diebus  sub 
omnibus  coelis,  ex  Sinu  Hudsonio  prope  ad 
polum  australem  fecit  iter,  et  unum  solum 
morbo  amisit. 

Et  si  Scorbutus  a  noxio  habitu  mari  exori¬ 
ente,  aut  humiditate,  aut  his  conjunctis,  origi¬ 
nem  traxit,  quantum  maris  interni  insulis  li- 
toribusque  abundaret.  Sed  rem  non  ita  se  ha¬ 
bere  nobis  cognitum  est.  Et  tamen  hic  morbus 
in  his  locis  se  monstravit,  cum  quaedam  causae 
excitantes  adfuerunt. 

Ad  hoc  probandum  ex  Trotter,  Castelli  Sancti 
Philip  in  Minorca,  etiamque  Gibraltarae  ab 
Hispanis  obsidiones  memorabiles,  in  queis  ob¬ 
sessi  solum  vexati  fuerunt. 

Calorem  cum  humiditate  conjunctum  ad  hunc 
morbum  inducendum  omnino  impotentem  esse, 
a  Lind  monstratur ;  cum  homines  eo  semper 
calori  vaporique  ubi  sal  confectum  sit  abjecti, 
nunquam  hoc  morbo  vexantur. 


Ac 

Ac  sine  dubio  frigus  humiditati  conjunctum 
non  hunc  morbum  gignit,  quod  non  est  nobis 
ignotum,  Piscatores  in  Newfoundland,  coelo 
densissimo  frigidoque  perpetuo  circumdari,  et 
tamen  Scorbuto  immunes  esse. 

Blane  etiam  narrat,  se  putavisse  utilissimum, 
habere  nosocomium  in  navi,  esse,  nam  invenit 
quod  in  mari  quam  in  terra  magis  commodum 
afferret.  Nec  £st  silentio  transeundum  hoc 
morbo  multos  procul  a  mari  opprimi. 

Anno  1757,  Nosicum  praesidium  Swedwitz 
in  Silesia,  tres  menses  obsessum  hominum  tria 
millia  praecipue  a  Scorbuto  amisit. 

Hieme  anni  1756,  Angi  ici  infelicis  praesidii 
Oswego  in  Colombia  magna  pars  Scorbuto  pe¬ 
riit,  adeo  ut  ex  septingentis  tantum  quinqua¬ 
ginta  operam  praestarent. 

Anno  1752,  exercitus  in  Colombia  Scorbuto 
valde  oppressus  fuit,  et  lit erae  ducis  Murray, 

qui 

qui  summae  rei  praefuit  in  Quebec,  tradunt, 
exercitum  immodico  frigori  et  nutrimento  sa¬ 
lino,  sine  vegetabilibus  expositum,  Scorbutum 
invasisse,  qui  praefecti  totam  curam  et  chirurgi 
omnia  remedia  superans  tam  frequens  gravis- 
que  fiebat,  ut  ante  Aprilis  finem,  mille  mortui 
sint,  et  bis  mille  ad  laborem  parum  idonei  facti 
fuerint. 

Quod  longe  a  mare  id  occidere  possit,  se¬ 
quentia  confirmant.  Dum  oppidum  Thorn  ob¬ 
sideretur,  militum  quinque  millia,  praeter  mul¬ 
tos  cives,  hoc  morbo  perierunt,  oppidi  deditione 
magis  huic  cladi  quam  obsessorum  virtuti  debita. 

Negamus  igitur,  ulla  exhalatione  marina, 
vel  humore,  vel  his  conjunctis,  Scorbutum  ex¬ 
ortum  fuisse. 

Cum  in  hoc  morbo  proclivitas  putrescens  se 
ostendit,  aliis  alimentum  corruptum  devorando 
creari  videtur. 


Sed 

Sed  etsi  hoc  uterentur,  nunquam  percipi 
potest,  quod  tali  modo  corpus  affecisset,  et 
etiam  multa  exempla  proferuntur,  in  quibus 
hoc  morbo  affecti  alimentis  optime  sale  condi¬ 
tis,  et  aqua  recente,  ac  preterea,  ut  supra  me¬ 
moravimus,  carne  insulso,  aqua  pura  oleribus¬ 
que  fruiti  fuerunt.  Sed  Lind  nonnulla  exem¬ 
pla  profert,  ubi  aqua  valde  corrupta  erat,  et 
tamen  mala  non  sequebantur. 

•>v  f'1'"  I  'ii  ty  *-0.  1  i  i  ■  y.':<  ,  i .  • 'J, 

Constat  etiam  plures  gentes  Boreales,  quo¬ 
rum  diaeta  valde  putrida  est,  Scorbuto  non  op¬ 
primi. 

Nihil  valet  dicere  gravem  laborem  hunc  mor¬ 
bum  creare,  cum  tam  manifeste  patet  aliquando 
e  contrario  originem  habere. 

Tum  ita  speramus  felicissime  ostendisse,  ra¬ 
tiones  supra  datas  Scorbuti  occasionem  prae¬ 
bendo  parum  idoneas  esse,  et  aliquem  omnibus 
causis,  excitantibus  habitis,  nec  tamen  hunc 
morbum  contrahere,  objici  posse. 


c 


Nunc 

Nunc  igitur  investigandum  est,  si  non  in 
Scorbuto  semper  adsit  quid  ad  eum  creandum 
abunde  sufficeret. 

i  I  ■»  »  *  •  m 

Haec,  in  noxio  cubiculorum  aere  quo  Scorbu¬ 
tici  detinentur,  inesse  nobis  videtur. 

Anno  1793,  Beddoes  in  medium  protulit, 
hunc  morbum  ex  aere  oxygenio  non  satis  ex¬ 
pleto  originem  trahere  ;  cui  dogmati  Paterson 
etiam  favebat.* 

In  Dissertatione  coram  Societate  Medica 
Edinburgena  affirmabat  physiologus  praeclarus 
Daniel  Eliis,  cuidam  coeli  affectioni  hunc  mor¬ 
bum  esse  attribuendum. 

vr  '  '  *  1  '■  .  *  j?  ■ 

Nunc  narrabimus  quae  nobis  videntur  summa, 
quibus  hoc  dogma  confirmatum  est. 

Scorbutum  produci  non  dicimus,  quia  non 
sit  oxygenium  quod  ad  valetudinem  sustinen¬ 
dam 


*  Vide  Paterson. ' 

dam  sufficiat ;  sed  quia  aer,  propter  plurimos 
parvum  cubiculum  habentes,  contaminatur. 

Lind  Scorbuto  maxime  obnoxios  esse,  pigros 
sedentariosque,  scribit ;  scilicet  sutores,  sarto¬ 
res,  textoresque,  et  eos  contra,  eodem  immunes, 
quibus  sunt  operae  foris  exercitatioque  crebra  ; 
etsi  cibo  eodem  crassioreque  alantur. 

Monsieur  Gemelin  narrat,  cum  navis  a  Rus¬ 
sorum  Imperatore  missa,  flumen  Raraulach 
introisset,  primum  studium  praefecti  fuisse 
hiberna  aedificare,  ita  constructa  ut  aera  ex¬ 
cluderent.  Tam  immodicum  frigus  erat,  ut 
quantumcumque  vis  igni  cumulassent,  camini 
vix  calefierent.  Nemo  in  apertum  prodire 
ausus  est,  propter  turbinis  et  nivis  vim,  adeo  ut 
cadavera  triduo  quatriduove  in  eorum  cubiculis 
inhumata  jacuerint. 

Omnium  octo  soli  mortem  effugerent,  quo¬ 
rum  salus  (dicit  scriptor)  difficilem  explicatum 
habet. 

Eorem 

Eorum  septem,  Scorbuto  minime  affecti,  ar¬ 
bores  caedendo,  cubicula  calefaciendo,  auxilium 
aegris  ferendo,  occupati  fuerunt,  et  hunc  gra¬ 
vissimum  laborem  illis  salutem  attulisse,  judi¬ 
cat.  Sacerdotis  Sarmatici  autem,  qui  tantos 
labores  non  suscepit,  spiraculo  quod  in  cubiculo 
fecerat  salutem  attribuendam  esse,  judicabat. 
Hac  exierunt  exhalationes  noxiae  exortae  rebus 
humidis  e  quibus  vaporariae  factae  sunt.  His 
morbum  imputavit. 

Constat  sacerdotem  morbo  esse  immunem 
quod  aere  puriore  ac  reliqui  frueretur,  etcaeteris 
salutem  allatam  esse,  quod  ex  eorum  negotiis, 
multo  minus  quam  sodales  infelices,  aeri  impuro 
obnoxii  fuissent. 

A  duobus  exemplis  super  prolatis,  quae  dia¬ 
riis  Mancu niensibus  extractae  fuerint,  homines 
sine  aliquo  alimento  relinquebantur,  et  igitur 
victum  sibi  acquirere  coacti  sunt ;  sed  in  non¬ 
nullis  exemplis  quae  sequuntur,  quam  dissimilis 
conditio  in  qua  positi  fuerunt,  et  quam  diversus 
exitiis. 


Praefectus 

*  Praefectus  Monk,  e  Scandinavia  cum  dua¬ 
bus  navibus,  explorationis  causa,  quarum  nau¬ 
tae  sexaginta  quatuor  erant,  rebus  necessariis 
bene  instructis,  missus  fuerat.  Navibus  glacie 
undique  constrictis,  tuguria  socii  navales  strue¬ 
bant,  quae  mense  Septembri  habitabant.  Coelum 
cito  tam  frigidum  fiebat,  ut  in  domiciliis  deti¬ 
nerentur,  atque  hieme  peracta,  tres  solum  su¬ 
perstites  fuerunt. 

•  \ 

f  Anno  1 033,  Saxones  in  Artico  piscatu  bis 
hiberna  facere  conati  sunt.  In  utrisque  septem 
nautae,  vestimentis,  commeatibus,  instrumen- 
tisque  variis,  quae  ibi  sunt  necessaria,  bene  in¬ 
structi  relinquebantur.  Horum  diario  adhuc 
conservato,  omnes  Scorbuto  mortuos  esse,  cer¬ 
tiores  facti  sumus. 

Consiliarus  Mulier  ait  Russos  imitandos  esse, 
quorum  aliqui  in  Novazembla  quotannis  hie¬ 
mabant.  Cervi  jam  occisi  sanguinem  bibebant. 
Ut  haec  animalia  assequerentur,  exercitatione 

crebra 


*  Manchester  Memoirs. 

crebra  perpetuaque  opus  est.  Nullus  tuguriis 
detinetur*  nisi  coeli  intempestas  aut  nivis  magna 
vis  homines  a  se  exercendo  prohibent. 

Trotter  dicit,  Aethiopes  navis  casula,  in  qua 

i  . 

erat*  adeo  stipatos  esse,  ut  vix  tandem  se  movere 
vel  nisi  sub  foris  etiam  spirare  possit.  Hi 
miseri  eodem  loco  sexdecim  ex  viginti  quatuor 
horis  inclusi  fuerunt.  Hic  Scorbutus  tanta  in 
paucis  hebdomadis  exardebat,  ut  e  sexcentis  et 
quinquaginta,  quadraginta  perierint,  et  trecenti 
alii  morbo  afficerentur. 

Affirmat  etiam  paucis  pueris  in  eadem  nave 
nulla  Scorbuti  symptomata  fuisse ;  et  quod  eo¬ 
rum  nulli  compedibus  vincerentur,  et  circum 
transtra  illis  cursare  facultas  daretur,  valetudi¬ 
nem  servatam  fuisse. 

Tempore  quo  in  nave  aegrotabant,  nautae 
quamvis  commeatibus  navalibus,  ac  plerumque 
cibi  paululo  servis  parato  alerentur,  minime 
Scorbuto,  afficiebantur. 

Cui  quidem  rei,  nisi  aeri  vitiato,  est  hoc  attri¬ 
buendum,  nam  Aethiopes  herbis  alti  otiosique 
Scorbuto  vexati  fuerunt,  et  nautae  contra  pleno 
Jovi  ac  duro  labori  objecti,  commeatibus  salitis 
integra  valetudine  fruebantur.  Explicari  non 
potest,  nisi  admittamus  cubiculi  quo  miserrimi 
inclusi  aera  impurum  morbi  causam  fuisse. 

Huic  dicere  possumus,  cur  frigidas  regiones 
plusquam  calidas  incolentes  hoc  morbo  afficiun¬ 
tur;  quia  frigore  saevissimo  uti  vaporariis  co¬ 
guntur,  quae  aera  non  diffundunt,  et  ne  coelum 
liberius  cubiculum  penetraret  prohibent.  Et 
etiam  ad  eandem  causam  morbi  frequentia  in 
hieme  referri  potest.  Incolae  rarissime  foras 
prodeunt,  itaque  cito  aera  valde  impurum  in¬ 
halant. 

Sic  raro  contingit  duces,  eorum  cubiculis 
latius  patentibus,  Scorbuto  affici. 

4 

A  vita  militum  classicorum  inerte,  Scorbu- 
tus  inter  eos  saepius  quam  nautas  apparet.  Ut 

accidit 

accidit  in  navi  Centurion  ubi  de  quinquagenta 
infirmis,  et  septuaginta  novem  classicis  militi¬ 
busque  *  solum  quatuor  infirmi,  cum  ducibus, 
et  undecim  militibus  classicis  superfuerunt. 

*  Et  in  nave  Gloucester  omnis  miles  causa¬ 
rius  periit,  et  e  militibus  quadraginta  duobus, 
duo  soli  immunes  fuerunt. 

Lind  docet,  quod  a  Bonaro  Italico  narratum 

•  <  .  ■ 1  • 

sit,  senem  validum  in  lecto  detentum  quinque 
menses  cervicis  femoris  fractura,  etiamsi  salubri 
alimento  frueretur,  Scorbuti  omnibus  symto- 
matis  opressum  fuisse. 

Cui  erat  valetudinarii  cura  in  Hursule  testa¬ 
tur,  omnes  aegros  ibi  detentos  tandem  scor- 
buto  appressos  fuisse,  non  in  omnibus  aeque  ar- 
debat,  etiamsi  aliqui  miserrime  mortui  essent. 
Medicus  summa  vi  conatus  est,  sed  frustra,  eum 
praevenire. 

Etiam 


*  Anson’s  Voyage. 


t  Ibid. 


DE  SCORBUTI  CAUSIS. 


25 


Etiam  testatur  Lind,  quod  constat  in  noso¬ 
comio  Haslar,  ex  febre  convalescentes  et  recre¬ 
atos  omnigenos  hoc  morbo  afflictos  esse,  et  ra¬ 
rissime  aliquem  in  nosocomio  diu  detentum  eo 
immunem  fuisse. 

Notemus,  cum  navem  Centurionem  nautae 
Gloucester  conscenderant,  scorbutum  majore  vi 
ibi  ardere.  Sic  narrat  Dominus  Walter  :*  “  Hoc 
tempore  tam  frequentes  mortuos  esse,  ut  omni 
die  octo  vel  decem,  vel  interdum  duodecim,  se¬ 
pelirentur  ;  et  eos  qui  adhuc  valerent,  cito  labi 
coepisse.” 

Pergit  idem,  quod,  etiamsi  debiles  essent,  et 
aegrorum  maxima  pars  moribunda  videretur, 
mirum  esse,  quam  cito  terrae  salubritatem  sen¬ 
tire  coeperint.  Nam  quamvis  viginti-unum 
duobus  diebus  priusquam  littore  potiti  sunt,  se¬ 
peliverunt,  spatio  bimestri  quo  ibi  interfuerunt, 
non  decem  amplius  perierunt. 

d  Aera 


*  Anson’s  Voyage. 

Aera  in  his  omnibus  exemplis  pessimum  fu¬ 
isse,  nemo  dubitet ;  nam  clarus  navigator  Cook 
memorat,  quod,  cum  fenestram*  aperuerunt,  ne 
unus  solus  mortuus  sit. 

Affirmat  Lind,  quod  J.  Cook  literis  narrat, 
milites  praesidiarios  in  Astrachan  magis  quam 
rusticos,  et  hos  quam  nautas,  Scorbuto  patere. 
Milites  in  munus  paululum  abeundo,  ut  etiam 
rustici  in  navigiola  navigando,  vitam  pigerri¬ 
mam  agunt ;  sed  e  contrario,  nautae  terra  ma¬ 
rique  semper  operi  diligenter  incumbunt. 

Reverendus  Erich  Pontep,  Episcopus  in  Ber¬ 
gen,  dicit,  Scorbutum  in  hac  regione  multo 
magis  crescere,  si  labor  durus  ei  non  obviam 
iret.  Hinc  qui  parum  se  exercent,  et  cibum  ap¬ 
petunt,  raro  vel  nunquam  hoc  morbo  immunes 
sunt. 

Scorbutus  apparet  postquam  portae  ad  tem¬ 
pus 


*  Ang;  a  port-holes 

pus  occlusae  fuerunt,  ut  cum  coelum  turbidum 
sit. 

Hic  morbus  multo  rarius  in  Liburnis  navi¬ 
giolisque,  quam  in  navibus  bellicis  primae  ordi¬ 
nis,  occurrit,  aere  salubri  in  illis  multo  faci¬ 
lius  quam  in  his  servato. 

*  Et  bene  notandum  est,  magnae  classis 
unam  navem  et  amplius  Scorbuto  effectam  fu¬ 
isse,  dum  aliae  integra  valetudine  fruantur. 
Et  iisdem  nautis  in  eadem  statione,  ex  ducis 
mutatione,  mira  quoad  scorbutum  oriuntur.  Ubi 
forte  multum  vastavit,  duce  rigido  navis  impe¬ 
rio  potito,  morbus  cito  evanescit. 

Quinetiam  haec  sententia  magnam  vim  ab 

» 

eo  accipit,  quod  non  uni  multorum  in  nave» 
longa  peregrinatione  facta,  ex  Scorbuto  detri¬ 
mentum  oriretur  ;  sed  cum  portum  tetigerunt, 
ubi  omnis  generis  commeatibus  recentibus  al¬ 
untur. 


*  Blane. 

untur,  morbus  multis  mortem  offert.  Cum  in 
alto  sunt  homines,  perpetuo  exercentur ;  sed  ubi 
arena  potiti  sunt  optata,  omnes  labores  termi¬ 
nantur,  et  diutius  inter  transtra  agunt  quam 
illis  in  oceano  permissum  fuit. 

Etiam  judicamus  hanc  sententiam  non  ex 
aliqua  re,  quam  ex  Scorbuti  curatione,  plus  va¬ 
lere. 

Multa  et  varia  temporibus  diversis  hujus 
morbi  remedia  propria  esse  existimantur  ;  sed 
Lind  nobis  dicit,  aegros  in  dies  comparando  illi 
causam  mirandi  esse,  quod  omnes  pariter  quam¬ 
vis  ex  plantis  in  toto  abstinerentur,  convales¬ 
cerent. 

Dicit  etiam,  hanc  rigidam  abstinentiam  terrae 
frugibus  satis  diu  protractam  illi  demonstrare, 
hunc  morbum  saepe  ex  variis  causis  sine  aliquo 
regimine  vel  medicamento  se  benigne  habere. 

Itaque  nobis  est  existimandum,  mutationem 

benignam 


DE  SCORBUTI  CAUSIS. 


29 


benignam  aegris  esse,  quia  aera  puriorem  car¬ 
pant,  quam  cum  nave  inclusi  sunt ;  et  hoc  coe¬ 
lum  mephiticum  morbi  causam  primariam  esse. 


Sed  etiamsi  tam  manifeste  patet  Scorbutum 
ex  hoc  fonte,  scilicet  ex  aere  mephitico,  origi¬ 
nem  habere ;  tamen  morbus  aliquando  valere 
ubi  aegroti  huic  causae  potentissimae  non  ex¬ 
positi  fuerunt,  et  in  his  ex  debilitate  generali 
creari  videtur. 


FINIS. 

